Yaponiyaliklar Qrim bosh prokurori tomonidan tergov qilinishini so‘radi (foto)

Qrim Respublikasining yangi bosh prokurori 33-yoshli Natalya Poklonskaya yapon ijtimoiy tarmoqlari yulduziga aylandi. Hattoki, YouTube’da ba’zi yaponiyaliklar o‘zlarini so‘roqqa chaqirilishini so‘ragan yoki Qrimga borish istagini bildirgan. Bu haqda TJournal xabar berdi.

Qrim prokurori mashhurligining siri uning yapon animesi qahramoniga o‘xshashligidadir. Uning ko‘zlari katta, yuz tuzilishi chiroyli va, hattoki, soch turmagi ham yapon animatsiyalaridagi ayol go‘zalligi standartlariga javob beradi. Ba’zi yaponlar uning ishi, ayniqsa, hozirgi vaqtda og‘ir va xavfli deb hisoblab, undan xavotir olmoqda.

Natalya Poklonskayaning mashhur bo‘lib ketishiga uning matbuot-anjumanidagi videosi YouTube’da e’lon qilingani sabab bo‘lgan. Ushbu rolik foydalanuvchilar tomonidan 9 kun davomida 900 000 martadan ortiq ko‘rilgan.

15-mart kuni Yaponiyaning RocketNews24 nashri Natalya haqida maqola va uning bir necha rasmini e’lon qilgan. Shundan so‘ng Natalyaning avval yapon rassomlari, keyin rus musavvirlari tomonidan chizilgan suratlari internetda tarqalib ketgan. Natalya Rossiya imijbordlari yulduziga aylangan.


Ba’zilarga esa Natalyaning ko‘zlarini pirpiratishi yoqib qolgan ;)